Kaikki voivat osallistua vuoden ITE-taiteilija Alpo Koivumäen viimeiseksi suunnitteleman veistoksen tekemiseen.
Alpo on koko sairausajan suunnitellut Ukraina-veistosta nimeltään Yhtä ei voinut jättää. Kesän aikana Alpon savannilla järjestetään työpajoja, joissa veistosta tehdään pala palalta ITE-taiteilija Tuomo Rantasen ohjauksessa. Näihin työpajoihin voivat osallistua kaikki halukkaat. Veistoksen paljastus on 26.8. valtakunnallisen ITE-seminaaripäivän yhteydessä. Työpajat toteutetaan Alpon savannilla joka viikko torstaisin, perjantaisin ja lauantaisin klo 15-18. Niin kauan kunnes veistos on valmis.
Tapaaminen vesilaitosta vastapäätä parkkipaikan tuntumassa, Jouppilanvuorentie 66
Metsämeditaatio toteutetaan sahaja joogan tekniikalla. Meditaatio ja metsässä liikkuminen tuovat elämään tasapainoa ja ne sopivat kaikille.
Sahaja Yoga on tie itsetuntemukseen ja sitä voi harjoittaa jokainen iästä, kunnosta ja taustasta riippumatta. Meditaatioon perustuvan Sahaja Yogan avulla oppii tiedostamaan hiljaisuudesta kumpuavan voiman. Sen avulla voi löytää rauhaa, iloa ja tasapainoa arjessa. Päivän tapahtumat ja haasteet on myös helpompi kohdata meditoimisen myötä. Joogameditaation avulla voi oppia elämään nykyhetkessä, jolloin pystyy olemaan murehtimatta liikoja mennyttä tai tulevaa. Tutkimusten mukaan meditaatiolla on terveyttä edistävä vaikutus. Sen on havaittu myös lisäävän keskittymiskykyä sekä onnellisuutta. Meditaatio helpottaa stressiä sekä monia fyysisiä ja psyykkisiä ongelmia. Päivittäinen pienikin meditaatiohetki tuo meidät lähemmäs todellista itseämme. Meditaatio hävittää elämästämme sirpaleisuutta ja kiireisyyden tunnetta, jolloin arjen hallinta paranee. Sahaja Yogan tekniikka on helppo oppia ja sitä opetetaan ilmaiseksi. http://www.jooga.org